Tahar Rahim
Taharas Rahimas (arab. طاهر رحيم = Tahar Rahim, g. 1981 m. liepos 4 d.) – alžyriečių kilmės Prancūzijos aktorius. 2009 m. suvaidino prancūzų filme „Pranašas“, už kurį pelnė „Cezario“ apdovanojimą kaip geriausias ir perspektyviausias aktorius. Už vaidmenį filme „Mauritanietis“ (2021 m.) T. Rahimas sulaukė kritikų pripažinimo ir buvo nominuotas „Auksinio gaublio“ apdovanojimui bei BAFTA apdovanojimui už geriausią pagrindinio vaidmens atlikimą. Dar viena „Auksinio gaublio“ nominacija aktoriui atiteko už Charles Sobhraj vaidmenį mini seriale „Gyvatė“ (2021 m.).